Summer Days (And Summer Nights!!)

Summer Days (And Summer Nights!!) er det niende studioalbumet fra The Beach Boys og deres andre album utgitt i 1965. Albumet ble sett på som et lite tilbakesteg fra det forrige albumet, The Beach Boys Today!, ettersom bandet her holder seg til «formelen» med glad musikk om surfing, sol og sommer. 

Albumet kom på 2.-plass på Billboard 200 i USA og ble liggende på listen i 33 uker. I Storbritannia kom albumet på 4.-plass på UK Albums Chart sommeren 1966. Summer Days (And Summer Nights!!) har etter hvert solgt til gullplate i USA.

Bakgrunn
Etter at Brian Wilson hadde introdusert en ny musikkstil på side to av The Beach Boys Today!, ble han under et angivelig møte med Mike Love og Capitol Records oppfordret til å lage mere «Beach Boys»-aktig musikk til det neste albumet. Bandet hadde nå blitt satt i bås som et «fun in the sun»-band som sang om strender, jenter og moro. 

Tross dette hadde Brian Wilson skrevet enkelte låter som «Amusement Parks U.S.A.» og «Salt Lake City», der komplekse arrangementer ble «dekket over» med muntre tekster. Introen til «California Girls» er også et eksempel på at Brian Wilson nå la grunnlaget til det som skulle bli Pet Sounds året etter. 

Summer Days (And Summer Nights!!) er det første The Beach Boys-album der Bruce Johnston medvirker. Han ble hentet inn som Brian Wilsons erstattet under konserter og var ennå ikke offisielt medlem av bandet, men Brian Wilson likte stemmen hans nok til at han fikk synge på albumet. På grunn av en tidligere inngått kontrakt med Columbia Records kunne han ikke være med på noen av platecoverne før Friends i 1968. 

Tidlig på 1980-tallet ga Capitol Records ut flere The Beach Boys-album på nytt og Summer Days (And Summer Nights!!) fikk navnet California Girls, og to spor var blitt fjernet; «Amusement Parks, USA» og «I'm Bugged at My Ol' Man».

Sporliste

Side en
 «The Girl from New York City» (Brian Wilson, Mike Love) 
 «Amusement Parks, U.S.A.» (B. Wilson, M. Love) 
 «Then I Kissed Her» (Jeff Barry, Ellie Greenwich, Phil Spector) 
 «Salt Lake City» (B. Wilson, M. Love) 
 «Girl Don't Tell Me» (B. Wilson) 
 «Help Me, Rhonda» (B. Wilson, M. Love)

Side to
 «California Girls» (B. Wilson, M. Love)  
 «Let Him Run Wild» (B. Wilson, M. Love) 
 «You're So Good to Me» (B. Wilson, M. Love) 
 «Summer Means New Love» (B. Wilson) 
 «I'm Bugged at My Ol' Man» (B. Wilson) 
 «And Your Dream Comes True» (B. Wilson, M. Love)

Albumet ble i 1990 utgitt på nytt av Capitol Records i en «to-for-en»-utgivelse som The Beach Boys Today!/Summer Days (And Summer Nights!!) sammen med The Beach Boys Today! med fem bonusspor.
«The Little Girl I Once Knew» (singelversjon) (B. Wilson) 
«Dance, Dance, Dance» (alternativ versjon) (B. Wilson, Gary Usher)
«I'm So Young» (alternativ versjon) (William H. Tyrus jr.)
«Let Him Run Wild» (alternativ versjon) (B. Wilson)
«Graduation Day» (studioversjon) (Joe Sherman, Noel Sherman)

Personell
Brian Wilson – bass, orgel, vokal
Carl Wilson – gitar, keyboard, vokal
Mike Love – vokal, saksofon
Al Jardine – gitar, vokal
Bruce Johnston – vokal
Dennis Wilson – trommer, vokal
Andre medvirkende
Medlemmer av The Wrecking Crew og andre studiomusikere (ukreditert)

Referanser

Eksterne lenker   
 

The Beach Boys-album
Musikkalbum fra 1965